Document ID: 32003D0575

Kommissionens beslutning
af 1. august 2003
om ændring af beslutning 2001/618/EF, således at nogle departementer i Frankrig og en provins i Italien optages på listerne over medlemsstater og regioner, der er fri for Aujeszky's sygdom, og regioner, hvor der er iværksat godkendte programmer for udryddelse af Aujeszky's sygdom
(meddelt under nummer K(2003) 2786)
(EØS-relevant tekst)
(2003/575/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin(1), senest ændret ved Kommissionens forordning (EF) nr. 1226/2002(2), særlig artikel 9, stk. 2, og artikel 10, stk. 2, og
ud fra følgende betragtninger:
(1) De supplerende garantier med hensyn til Aujeszky's sygdom, der gælder for medlemsstaternes samhandel med svin, og listerne over de områder i medlemsstaterne, der er fri for denne sygdom, og hvor der er iværksat godkendte sygdomsbekæmpelsesprogrammer, er fastsat i Kommissionens beslutning 2001/618/EF(3), senest ændret ved beslutning 2003/130/EF(4).
(2) Frankrig har i flere år anvendt et program til udryddelse af Aujeszky's sygdom. Flere franske departementer er ved beslutning 2001/618/EF anerkendt som sygdomsfri.
(3) Frankrig har i henhold til artikel 10 i direktiv 64/432/EØF nu forelagt Kommissionen supplerende oplysninger som dokumentation for, at følgende departementer er fri for Aujeszky's syge: Alpes-de-Haute-Provence, Alpes-Maritimes, Ardèche, Haute-Savoie, Isère, Manche, Mayenne, Seine-et-Marne og Yvelines.
(4) Det er ved hjælp af udryddelsesprogrammet lykkedes at udrydde denne sygdom i disse franske departementer.
(5) Frankrig har i henhold til artikel 9 i direktiv 64/432/EF også fremlagt dokumentation om det udryddelsesprogram, der er iværksat i departementerne Ain, Côtes-d'Armor, Finistère, Ille-et-Vilaine, Morbihan og Nord, og anmodet om godkendelse af dette program.
(6) Italien har i henhold til artikel 9 i direktiv 64/432/EF fremlagt dokumentation om det udryddelsesprogram, der er iværksat i provinsen Bolzano, og anmodet om godkendelse af dette program.
(7) Beslutning 2001/618/EF bør derfor ændres i overensstemmelse hermed.
(8) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilag I og II til beslutning 2001/618/EF affattes som angivet i bilaget til nærværende beslutning.
Artikel 2
Denne beslutning anvendes fra den 1. august 2003.
Artikel 3
Denne beslutning er rettet til medlemsstaterne.
Udfærdiget i Bruxelles, den 1. august 2003.

Labels: 3
6